Ester Šimerová-Martinčeková

**Ester Šimerová-Martinčeková** (24 janar 1909 – 7 gusht 2005) ishte një piktore, skenografe dhe gazetare sllovake.

## Jeta e hershme dhe edukimi 
Ester Fridriková lindi në Bratisllavë më 23 janar 1909. Nëna e saj ishte një muzikante, së cilës iu desh të kapërcejë pengesa të rëndësishme në karrierën e saj për shkak të seksit të saj, gjë që e motivoi nënën e saj për të mbështetur Esterin në rrugëtimin e saj artistik.

Ajo studio në Paris në periudhën ndërmjet luftërave në Akademinë Julian dhe Akademinë Moderne . Fridriková studioi gjerësisht me Aleksandra Ekster, dhe u ndikua shumë nga stili i Eksterit të Kubo-Futurizmit.

## Karriera 
Veprat e Ester Šimerová-Martinčeková u ndikuan vazhdimisht nga ndryshimi i klimës politike, që nga arsimimi i saj i hershëm në vitet 1920 deri në veprat e saj të fundit në vitet 1990. Pikturat e saj moderne në vitet 1930 u përshkruan nga kritikët si të guximshme dhe pioniere, por u përqeshën shpejt si art i degjeneruar nga nazistët pasi morën pushtetin.

Pas luftës dhe zhvendosjes së saj nga Bratisllava, temat e punës së saj ndryshuan. Veprat moderne të hershme të Šimerová-s përjetuan një kthim në popullaritet në vitet 1960, dhe në atë kohë ajo filloi gjithashtu të eksperimentonte në mediumin e kolazhit. Një temë që vazhdoi gjatë gjithë veprave të saj ishte shahu.

## Jeta e mëvonshme 
Šimerová ishte e njohur për mendimet e saj mbi kryqëzimin e artit dhe politikës. Në një intervistë për gazetën e vitit 1934, ajo shprehej se arti modern "ka një funksion kryesisht artistik. Ideja sociale gjen mjete shumë më të mira promovuese në fotomontazh, film, radio, teatër dhe letërsi". Tridhjetë vjet më pas, më 1966, ajo ishte ende duke kritikuar mbështetjen e tepërt të artit modern në politikë. Krahas deklaratave të saj mbi rolin e politikës në art, veprat e mëvonshme të Shimerová-s shpesh shfaqnin tema të punëtorëve, pëllumbave të paqes dhe simboleve të tjera të identifikueshme politike.

Pas martesës së saj të parë, ajo njihej si Ester Fridriková-Šimerová, dhe pas martesës së dytë si Ester Šimerová-Martinčeková. Burri i saj i parë, , ishte një mjek i respektuar në Bratisllavë dhe më vonë në Plzen, i cili mbështeti Rezistencën kundër nazistëve, deri në arrestimin e tij në 1942 dhe më vonë u ekzekutua. Burri i saj i dytë, , ishte avokat dhe politikan deri në përjashtimin e tij nga shërbimi publik me grushtin e shtetit të vitit 1948. 

Nga fundi i viteve 1940 e tutje, Ester Šimerová-Martinčeková jetoi në Liptovský Mikuláš.

Shëndeti i Šimerová filloi të përkeqësohej në vitet 1990. Ajo krijoi veprën e saj të fundit artistike në vitin 1994.

Ester Šimerová-Martinčeková vdiq në Liptovský Mikuláš në vitin 2005.

## Çmimet 
Šimerová mori Urdhrin e Tomáš Garrigue Masaryk, klasit të 4t, në 1991, dhënë nga Presidenti Václav Havel. Në vitin 2001, asaj iu dha titulli Urdhri i Ľudovít Štúr, i Klasit të 1rë, nga Presidenti Rudolf Schuster. 

## Trashëgimia 
Veprat kubiste të Šimerová njihen si një pjesë integrale e historisë së artit sllovak, kurse vetë Šimerová njihet si "Zonja e Parë e pikturës sllovake".

Në vitin 1987, posta çekosllovake publikoi riprodhimin e veprës së saj artistike *Tulipanët* në një pullë. Në vitin 2016, Slovenská pošta zgjodhi veprën artistike të kompozimit "Shah" për ta paraqitur në një pullë tjetër.

Një libër i vitit 2014 nga L̕udmila Peterajová përfshin printime të një numri të veprave të saj artistike si edhe një biografi.

## Lexim i mëtejshëm 
* 

## Referime